Държавен вестник, бр. 79, 2004 г., стр. 3

Б Р О Й  79
Д Ъ Р Ж А В Е Н   В Е С Т Н И К
С Т Р .  3
МИНИСТЕРСТВА
И ДРУГИ ВЕДОМСТВА
МИНИСТЕРСТВО
НА ВЪТРЕШНИТЕ РАБОТИ
КОНВЕНЦИЯ
между правителството на Република Бълга-
рия и Съвета на министрите на Сърбия и Чер-
на гора за обновяване, обозначаване и поддър-
жане на граничната линия и граничните зна-
ци на общата държавна граница
(Ратифицирана със закон, приет от ХХХIХ
Народно събрание на 15 април 2004 г.—ДВ,
бр. 34 от 2004 г. В сила за Република България
от 8 юли 2004 г.)
Правителството на Република България и
Съвета на министрите на Сърбия и Черна гора
(по-нататък в текста “договарящи се страни”),
с цел да потвърдят протежението на общата дър-
жавна граница и в желанието си съвместно да
регулират всички въпроси, отнасящи се до об-
новяването, обозначаването и поддържането на
граничната линия и граничните знаци на дър-
жавната граница между Република България и
Сърбия и Черна гора се съгласиха със следното:
Член 1
(1) Държавната граница разграничава вер-
тикално територията на двете държави на по-
върхността на земята, във въздушното прост-
ранство и под земната повърхност, както е по-
сочено в граничните документи. Определящи-
те точки, очертаващи граничната линия на зем-
ната повърхност, са дефинирани с правоъгълни
координати и са обозначени на терена с гра-
нични знаци.
(2) Държавната граница между Република
България и Сърбия и Черна гора (по-нататък в
текста “държавна граница”) е определена на
основание чл. 27 от Договора за мир, подписан
на 27 ноември 1919 г. в Ньой и потвърдена от
чл. 1 на Договора за мир с България, подписан
на 10 февруари 1947 г. в Париж.
Триграничната точка с Румъния е утвърде-
на с Протокол от среща на Смесената комисия
за обновяване, обозначаване и поддържане на
българо-югославската държана граница, Сме-
сената комисия за обновяване и обозначаване
на югославско-румънската държавна граница
и граничните органи на Република България и
Румъния, подписан във Видин (Република Бъл-
гария) на 17 юли 2000 г.
Триграничната точка с Република Македо-
ния е утвърдена с Протокол от заседание на
Смесената македонско-югославска комисия за
демаркиране и обозначаване на държавната гра-
ница между Република Македония и Съюзна
република Югославия, Смесената комисия за
опазване, поддържане, обновяване и обознача-
ване на българо-македонската граница и Смесе-
ната комисия за обновяване, обозначаване и
поддържане на българо-югославската държав-
на граница, подписан в Скопие на 13 август 2002 г.
Съществуващата гранична линия, утвърде-
на съгласно карта в М 1:10 000 от страна на
Смесената българо-югославска комисия за об-
новяване на границата през 1954 г., ще бъде
преместена на основание Споразумението за
частично изменение на граничната линия на
река Тимок, сключено между НР България и
ФНР Югославия в Белград на 14 декември
1961 г., в средата на новото главно коригирано
корито на река Тимок, съгласно Проект 2б,
приет от двете страни с Протокол от 4 април
1958 г. в София и който е неразделна част от
посоченото по-горе споразумение от 1961 г.,
когато корекцията бъде извършена и водата
бъде пусната да тече по новото корито.
(3) Данните, отнасящи се за държавната
граница, определена на основание посочените
международни договори от чл. 2 на конвенция-
та, свързани с нейното обозначаване, вид, голе-
мина и положение на граничните знаци, съдър-
жащи се в граничните документи, съставени на
базата на геодезическо GPS и аерофотограмет-
рическо измерване, извършено между 1997 и
2000 г., и подписани през 2002 и 2003 г., са:
а) атлас на картите на граничната линия в
мащаб 1:5000;
б) описание на граничната линия между
Република България и Сърбия и Черна гора;
в) каталог на координатите на граничните
пирамиди и тристранните гранични точки.
(4) Договарящите се страни потвърждават
своето съгласие, че държавната граница по вод-
ното течение ще е постоянна и непроменена в
съответствие с данните в посочената гранична
документация независимо от природните про-
мени на водното течение.
(5) В случай че се наложи промяна на водно-
то течение по изкуствен път, протежението на
държавната граница ще бъде потвърдено с от-
делно споразумение, което ще подпишат дого-
варящите се страни.
Член 2
(1) Държавната граница между Република
България и Сърбия и Черна гора е обозначена
по следния начин:
а) с гранични пирамиди, които е поставила
Международна комисия в периода 1920—1922 г.;
б) с пирамида “Сигнал” на левия бряг на река
Дунав, на румънска територия, която служи за
ориентир при определяне на триграничната
точка (triplex confinium) между Република Бъл-
гария, Сърбия и Черна гора и Румъния, и три-
граничната пирамида, с която е обозначена три-
граничната точка между Република България,
Сърбия и Черна гора и Република Македония;
в) с гранични стълбове, които пряко или ин-
директно (по дължината на реки, потоци, кана-
ли, пътища и други характерни обекти) обозна-
чават пресечните точки на граничната линия;